armvectores/hy_wikipedia_2023 huggingface dataset:
Ազնվամորու գինի (ֆիլմ)

«Ազնվամորու գինի» (լատիշ․՝ «Aveņu vīns»), խորհրդային գեղարվեստական ֆիլմ, որը նկարահանել է ռեժիսոր Արվիդս Կրիևսը Վիկտոր Լագզդինշի «Գիշերը Մեժաժի խուտորում» վիպակի հիման վրա։


== Սյուժե ==
Գիրտ Ռանդերը, որը ոստիկանության մայոր է, հյուրընկալվել է իր մանկության ընկերոջ՝ Յուրիսի մոտ՝ խուտորում։ Վերջինս մի քանի անգամ փորձում է ինչ-որ բան պատմել, բայց անկեղծ խոսակցություն այդպես էլ չի ստացվում։
Երեկոյան,  երբ տոնական սեղանի շուրջ նստած են հյուրերը, Յուրիսը գնում է ազնվամորու գինի բերելու։ Տեսնելով, որ ամուսինն ուշանում է, Ռասման իջնում է ներքև և նկուղում գտնում մահացած ամուսնուն։ Դժբախտ պատահարի հետևանքով մահվան վարկածը, որի մասին խոսում են հավաքվածները, անմիջապես հերքվում է Գիրտի կողմից ։
Նա խնամքով հավաքել է տեղում եղած ապացույցները և անցնում է հարցաքննության։ Պարզվում է, որ սպանության պատճառ կարող էին լինել խանդը, վրեժխնդրությունը կամ փողը։ Կասկածել կարելի է հյուրերից յուրաքանչյուրին, քանի որ ոչ ոք ալիբի չունի։ Հարալդը, ինչպես պարզվում է, եղել է Ռասմայի սիրեկանը։ Ալբերտը խանդում էր Յուրիսին իր կնոջ հանդեպ։ Վիլիսին մերժել են երկու հազար ռուբլի պարտք վերցնելը, որոնք ավելի ուշ անհետացել էին ննջարանում գտնվող զարդատուփից։
Գիրտը ամենայն մանրամասնությամբ վերականգնում է իրադարձությունների ժամանակագրությունը։ Հատվածական ցուցմունքներից նա կազմում է տեղի ունեցածի իրական պատկերը։ Ինսբերգների որդին լուրջ հիվանդացել էր, և հայրը, փողի կարիք ունենալով, ներքաշվել է իր արտադրության մեջ թանկարժեք մետաղների հափշտակման քրեական սխեմայի մեջ։ Յուրիսը՝ լինելով տաղանդավոր ինժեներ, առաջարկել է էլեկտրական կոնտակտներ պատրաստելիս օգտագործել նոր, ավելի տնտեսող տեխնոլոգիա։ Գտնվել են շրջահայաց մարդիկ, որոնք ներդրել են նրա գաղափարը՝ այն գաղտնի պահելով պետությունից։ Տանջվելով մեղքի զգացումից՝ որոշ ժամանակ անց Յուրիսը պատրաստվում էր բացահայտել գաղտնիքը։
Յուրացման կազմակերպիչներից է եղել Ֆելիքսը՝ Յուրիսի անմիջական պետը։ Նա էլ սպանել է նրան՝ բարկության պահին հարվածելով կողքին ընկած կացնով։ Գիտակցելով իր հանցանքի բացահայտումը՝ Ֆելիքսը փախչում է՝ առևանգելով տան մոտ կայանված մեքենան։ Անտառային ճանապարհին կորցնելով մեքենայի կառավարումը՝ Ֆելիքսը մեքենայով հարվածում է որմզդեղնին և մահանում ստացած վնասվածքներից։


== Դերերում ==
Ալվիս Բիրկուս – Գիրտ Ռանդեր
Արնիս Լիցիտիս – Յուրիս Ինսբերգ
Ինդա Բուրկովսկա – Ռասմա Ինսբերգ
Իվար Կալնինշ – Ալբերտ
Ինեսա Պաբերզա – Իռենա Ալբերտա
Մարտինշ Վերդինշ – Հարալդ Ուլաս
Միրզա Մարտինսոնե – Դինա Ուլասե
Ռիխարդ Ռուդակս – Ֆելիքս
Պետերիս Լիեպինշ – Վիլիս


== Նկարահանող խումբ ==
Սցենարի հեղինակ՝ Արվիդս Կրիևս, Վալենտին Եժով, Ալոիզ Վազնիս
Ռեժիսոր՝ Արվիդս Կրիևս
Օպերատոր՝ Դավիս Սիմանիս
Նկարիչ՝ Իևա Ռոմանովա
Կոմպոզիտոր՝ Մարտինշ Բրաունս
Գեղարվեստական ղեկավար՝ Յանիս Սթրեյչ
Կոստյումների նկարիչ՝ Վեչելա Վարսլավանե
Ֆիլմի տնօրեն՝ Վիկտորս Ռիեպշա


== Ծանոթագրություններ ==
Տառումովկայի շրջան (Դաղստան)

Տառումովկայի շրջան (ռուս.՝ Тарумовский район), մունիցիպալ շրջան Ռուսաստանի Դաշնության Դաղստան հանրապետությունում։
Ստեղծվել է 1946 թվականին։ Վարչական կենտրոնը՝ Տառումովկա։


== Աշխարհագրություն ==
Շրջանի տարածքի մակերեսը կազմում է 3020 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31654 մարդ։ Բնակչության խտությունը կազմում էր 10,48 մարդ/կմ²։
Շրջանում բնակվում են ռուսներ և կազակներ, հայեր (մեծ մասը Կարաբագլի գյուղում), դարգիններ, նոգայներ, ավարներ և այլք։
Ազգային կազմը ըստ 2010 թվականի մարդահամարի․


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ժովտնևոե (գյուղ, Լեբեդինի շրջան)

Անվան այլ կիրառումների համար տե՛ս՝ ԺովտնևոեԺովտնևոե (ուկրաիներեն՝ Жовтневе), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Ժովտնևոե գյուղում բնակվում էր 120 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ջրաբերի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Ջրաբեր գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 28 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Զամբալեսի լեռնաշղթա

Զամբալեսի լեռնաշղթա, Ֆիլիպիններում գտնվող Լուսոն կղզու լեռնաշղթա։ Լեռնաշղթան Լուսոնի կենտրոնական հարթավայրը բաժանում է Հարավչինական ծովից։ Նրա ամենանշանավոր մասը հայտնի է Կաբուսիլան լեռնաշղթա անունով, որը կազմված է Պինատուբո լեռից, որն էլ իր հերթին Նեգրոն և Կուդրադո լեռների համադրումն է։ Ընդունված է, որ դրանք տոհմական Պինատուբո գագաթի մնացորդներն են։ Զամբալես լեռների ամենաբարձր կետը 2037 մ բարձրություն ունեցող Տապուլայո լեռն է՝ հայտնի նաև թրպես Բարձր գագաթ Զամբալեսի նահանգում։


== Ձգվածություն ==
Զամբալեսի լեռնաշղթայի տարածքը 300 կիլոմետր քառակուսի է (120 մղոն քառակուսի)։ Այն ձգվում է Պանգասինան նահանգի արևմտյան լեռների հյուսիսից հարավ՝ հարավում Բաթան թերակղզու ծայրը՝ ներառյալ Մանիլա ծովածոցը։ Լեռնաշղթան նաև իր մեջ է ներառում Տարլակ նահանգում գտնվող Բամբան, Կապաս, Սան Ջոզե, Սան Կլեմենտե, Մայանտոկ, Սանտա Իգնացիա, Կամիլինգ լեռները։ Պամպանգայում այն ներառում է Ֆլորիդաբլանկայի, Պորակի, Անժելեսի և Մաբալակատի լեռները։


== Աշխարհագրություն ==
Զամբալեսի լեռների մեջ են մտնում Յուրայից մինչև Միոցենի ժամանակաշրջանի օֆիոլիթային լեռնազանգվածները, որոնք ծածկված են վերջերս գոյացած նստվածքով՝ ներառելով Կագուլան և Սանտա Կրուզ գոյացումները։


== Հրաբուխներ ==
Չնայած լեռների հրաբխային ծագմանը, Պինատուբոն լեռնաշղթայի միակ ակտիվ հրաբուխն է։ 1912 թվականին Ալյասկաում Նովարուպտայի ժայթքումից հետո 1991 թվականի հունիսի 15 ժայթքումը 20-րդ դարի երկրորդ ամենահզոր հրաբխային ժայթքումն էր։ Յունյա թայֆունի պատճառով բարդացած ժայթքումը մարզը Անժելեսին մոտ գտնվող Կլարկ Ֆիլդում տեղակայված ամերիկյան բազան ծածկել էր հրաբխային մոխիրով և լահարով։
Զամբալես լեռնաշղթայի մյուս հրաբուխներն են Մարիվելես, Նաթիբ և Սամաթ լեռները


== Պահպանվող տարածքներ ==
Բաթանի ազգային պարկ
Մանլելուագ հիդրոթերմալ հանքավայրի պահպանվող լանդշաֆտ
Ռուզվելտի պահպանվող լանդշաֆտ


== Գագաթներ ==


=== Զամբալես լեռնաշղթայի ամենաբարձր կետերի ցանկը՝ ըստ բարձրության ===
Տապուլայո լեռ - 2037 մ
Իբա լեռ - 1655 մ
Նեգրոն լեռ - 1583 մ
Պինատուբո լեռ - 1486 մ
Մարիվելես լեռ - 1388 մ
ՄաքԴոնալդս լեռ - 1321 մ
Նաթիբ լեռ - 1253 մ
Լիմայ լեռ - 910 մ
Դորստ լեռ - 849 մ
Սամաթ լեռ - 545 մ
Գեյթս լեռ - 507 մ


== Գետային համակարգ ==
Զամբելեսի գետերը՝ ըստ երկարության.

Տարլակ գետ - 95.2 կմ (59.2 մղոն)
Բուկաո գետ - 48.3 կմ (30.0 մղոն)
Սանտո Թոմաս գետ - 46.4 կմ (28.8 մղոն)


== Տես նաև ==
Ֆիլիպինների աշխարհագրություն


== Ծանոթագրություններ ==
Բագրատ Արազյան

Բագրատ Ստեփանի Արազյան (սեպտեմբերի 1 (13), 1879, Երևան, Կովկասի փոխարքայություն, Ռուսական կայսրություն - հունիսի 16, 1957(1957-06-16), Երևան, Հայկական ԽՍՀ, ԽՍՀՄ), հայ ճարտարապետ։


== Կենսագրություն ==
1911 թվականին ավարտել է Սանկտ Պետերբուրգի Քաղաքացիական ճարտարագետների ինստիտուտը։ Նախագծել և կառուցել է բնակելի ու հասարակական շենքեր Երևանում («Ջանփոլադյան թատրոնի» վերակառուցումը, 1906-1907 թվականներ), Բաքվում և այլ քաղաքներում։ 1928-1936 թվականներին՝ Հայբնակշինկոոպ միավորման գլխավոր ճարտարագետ։

1920 թվականից Արազյանի նախագծերով կառուցվել են Երևանի կենտրոնի բազմաթիվ կոոպերատիվ տներ՝ «Արարատ» տրեստի բնակելի տների համալիրը (1934-1945), գլխկինոպրակատի վարչության շենքը (1952), հյուրանոցներ՝ Արթիկում, Սևանում և այլն։ 1926 թվականին Երևանի ժողովրդական տան (այժմ՝ Օպերայի և բալետի թատրոն) նախագծի համամիութենական մրցույթում շահել է 2-րդ մրցանակ։


== Ծանոթագրություններ ==
Իմստե

Իմստե (էստ․՝ Imste), գյուղ Էստոնիայի Տարտումաա նահանգի Վիննու շրջանում։
2011 թվականի տվյալներով գյուղում բնակվում էր 10 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Թեքքե (այլ կիրառումներ)

Թեքքե, կարող է վերաբերել՝

Թեքքե - գյուղ Արևմտյան Հայաստանում, Էրզրումի վիլայեթի Էրզրումի գավառում
Թեքքե - գյուղ Օսմանյան կայսրությունում, Տրապիզոնի վիլայեթի Չարշամբայի գավառում
Սեցեսիա

Սեցեսիա (լատ.՝ secessio «մեկնում», ծագում է secedo «գնում եմ/մեկնում եմ» բառից), պետության (որպես կանոն դաշնային) տարածքային որևէ մասի դուրս գալը այդ երկրի կազմից։ Սեցեսիան հանդիսանում է անջատվողականության արդյունքը։ Սեցեսիան բռնակցման (անեքսիայի) ճիշտ հակառակ հասկացությունն է։ «Սեցեսիա» եզրը ժամանակակից իմաստով առաջացել է ԱՄՆ անկախության պատերազմի տարիներին։
Սեցեսիայի իրավունքը իրավական տեսանկյունից կարող է ճանաչվել այն պետության կողմից, որի կազմից տվյալ տարածքային մասը դուրս է գալիս (օրինակ, ԽՍՀՄ 1924, 1936 և 1977 թվականների սահմանադրությունների համաձայն) և հակառակը՝ չճանաչվել (օրինակ, ՀՍՖՀ սահմանադրությունը)։ Երկրորդ դեպքում սեցեսիայի փորձերի ժամանակ առաջանում է տարածքային ամբողջականության իրավունք և ինքնորոշման իրավունքի տվյալ դեպքի վերաբերյալ կիրառելիության իրավական հարցը։


== Տես նաև ==
Անջատողականություն
Ինքնորոշման իրավունք
Ալ-Ջալաբիա

Ալ-Ջալաբիա (արաբ․՝ الجلبية‎‎‎), քաղաք Սիրիայի Արաբական Հանրապետության հարավային մասում, Հալեպի մարզի Այն ալ-Արաբի գավառում։ Հանդիսանում է համանուն շրջանի վարչական կենտրոնը։
Ըստ 2004 թվականի պաշտոնական մարդահամարի տվյալներով քաղաքի բնակչությունն կազմում է 411 մարդ։ Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։


== Ծանոթագրություններ ==

Կաղապար:Հալեպի բնակավայրեր
Գտաշեն

Գտաշեն (նախկին անվանումը` Մաղարաջուղ),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 13 կմ հյուսիս-արևմուտք։ Հարևան Կամխուտ գյուղի հետ կազմում է Գտաշեն համայնքը։
Գտաշեն է վերանվանվել 1991 թ.-ի ապրիլի 3-ին։


== Բնակչություն ==
Ըստ ՀՀ 2011 թ. մարդահամարի արդյունքների` Գտաշենի մշտական բնակչությունը կազմել է 271, առկա բնակչությունը` 221 մարդ։ Մինչև 1988-1989 թթ. հիմնականում բնակեցված է եղել ադրբեջանցիներով։
Գտաշենի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ, հացահատիկի և կերային կուլտուրաների մշակությամբ։


== Պատմամշակութային կառույցներ ==
Գտաշենում է գտնվում Սբ. Աստվածածին եկեղեցին։


== Ծանոթագրություններ ==
Պատանի պարողների Եվրատեսիլ

Պատանի պարողների Եվրատեսիլ (Eurovision Young Dancers), պարային շոու-մրցույթ է, որը անցկացվում է երկու տարին մեկ և հեռարձակվում է ամբողջ Եվրոպայում։ 1985 թվականից օգտագործելով «Եվրարեստիլ երգի մրցույթի» ֆորմատը, յուրաքանչյուր պետություն, ով հանդիսանում էր Եվրոպական հեռարձակողների միության (ԵՀՄ) անդամ ուներ հնարավորություն ուղարկել սեփական պարային համար մրցելու "Պատանի պարողների Եվրատեսիլ"-ում։ Պարային համարը կարող էր լինել ինչպես մենապար, այնպես էլ զուգապար, ընդ որում, բոլոր պարողները պետք է լինեին 25-21 տարեկան, և չլինեին երկարաժամկետ աշխատողներ որևէ թատրոնում։ Հաղթողը ընտրվում էր հեռուստադիտողների քվեարկության միջոցով։
2003 թվականին մրցույթում հանձնվում էր երկու առանձին մրցանակ դասական և ժամանակակից պարերի համար։
2007 թվականին անցկացված մրցույթը տեղի չունեցավ, քանի որ Եվրոպական հեռարձակողների միությունը ներմուծեց նոր՝ "Եվրատեսիլ պարի մրցույթ" հեռուստաշոուն։ Ի սկզբանե այն նախատեսվում էր, որ այդ շոուն կշարունակի իր կյանքը 2009 թվականին և տեղի կունենա 2009 թ․ հունիսի 19-ին, ուրբաթ օրը, Նորվեգիայի մայրաքաղաք Օսլոյում, սակայն, 2009 թ․ մայիսին տեղի ունեցած ԵՀՄ մամուլի ասուլիսի ժամանակ Eurovision TV-ի տնօրեն՝ Բյորն Էրիկսենը տեղեկացրեց, որ մասնակից երկրների շատ քիչ քանակության պատճառով մրցույթը այլևս չի անցկացվի։


== Մասնակցություն ==
Ցուցակում են այն պետությունները, որոնք երբևէ մասնակցել են մրցույթին և նշված են այն տարեթվերը, երբ են նրանք առաջին անգամ ներկայացել․


== Հաղթողներ ==


== Մեդիա Ցանկ ==


== Հղումներ ==


== Արտաքին Հղումներ ==
Eurovision Young Dancers site Archived 2018-02-21 at the Wayback Machine.
(2226) Կունիցա

(2226) Կունիցա (անգլ.՝ Cunitza), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 26-ին Ալֆրեդ Բորմանի կողմից Հայդելբերգում։
Միջին հեռավորությունը Արեգակից կազմում է 2,869416 ա. մ., առավելագույնը մոտենում է 2,6383 ա. մ. հեռավորության վրա և հեռանում 3,1006 ա. մ.։ Արեգակի շուրջ մեկ ամբողջական պտույտ է կատարում 1775,37 երկրային օրվա ընթացքում, իր ուղեծրով շարժվելով միջինում 0,202775 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2226) Կունիցա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սոլնեչնի (գյուղ, Ուժուրսկի շրջան)

Անվան այլ կիրառումների համար տե՛ս՝ ՍոլնեչնիՍոլնեչնի (ռուս.՝ Солнечный), գյուղ Ռուսաստանի Կրասնոյարսկի երկրամասի Ուժուրսկի շրջանի կազմում։
Բնակչությունը 2010 թվականին գրանցված տվյալներով կազմում էր 10234 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարիա Ֆարնետի

Մարիա Ֆարնետի (իտալերեն՝ Maria Farneti, դեկտեմբերի 8, 1877(1877-12-08) կամ դեկտեմբերի 8, 1878(1878-12-08), Ֆորլի, Էմիլիա Ռոմանիա, Իտալիայի թագավորություն - հոկտեմբերի 17, 1955(1955-10-17), Ֆորլի, Էմիլիա Ռոմանիա, Իտալիա), իտալացի օպերային երգչուհի, սոպրանո։
Առավել հայտնի է որպես Մասկանիի, Պուչինիի, Կատալանիի, Չիլեայի, Վերդիի, Վագների և մի շարք այլ կոմպոզիտորների երաժշտության կատարող։
Ծնվել է 1877 թվականի դեկտեմբերի 8-ին՝ Իտալիայի Էմիլիա Ռոմանիա մարզի Ֆորլի կոմունայում։ Դոմենկո Ֆարնետիի և Կլեմենտինա Բաբինիի հինգ երեխաներից բաղկացած ընտանիքի ամենակրտսերն է։
Պատանեկության տարիներին հաճախել է «Ռոսինի» երաժշտական դպրոցը, որն ավարտելուց հետո ընդունվել է Պեզարոյի անվան կոնսերվատորիա։


== Ծանոթագրություններ ==
Aethecerinus hornii

Aethecerinus hornii բեղիկավոր բզեզ, մտնում է Aethecerinus ընտանիքի և իսկական բեղիկավորների ենթաընտանիքի մեջ։ Տարածված է Ամերիկայի հարավարևելյան մասում։ Թրթուռները սնվում են Quercus inopina-ով
։


== Ծանոթագրություններ ==
Սենտ Մարգերիտ դե Լոժ

Սենտ Մարգերիտ դե Լոժ (ֆր.՝ Sainte-Marguerite-des-Loges), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 192 մարդ, բնակչության խտությունը` 17.70 մարդ/կմ²։ Բնակավայրը զբաղեցնում է 10.85 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Նոտր Դամ դը Կուրսոն, Պրեո Սեն Սեբաստիեն, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 160 կմ արևմուտք, Կան քաղաքից` 50 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 133 աշխատունակ (15-64 տարեկան)  բնակիչ, որոնցից ակտիվ էին 91-ը, իսկ ոչ ակտիվները` 42։ Ակտիվության ցուցանիշը կազմում է 68,4 %։ 91 աշխատունակ մարդկանցից աշխատել է 82 անձ (46 տղամարդ և 36 կին)։ Գործազուրկ են եղել 9 անձ (5 տղամարդ և 4 կին)։ 42 անաշխատունակներից 15-ը եղել են աշակերտներ կամ ուսանողներ, 19-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ավազե քանդակի միջազգային փառատոն

Ավազե քանդակի միջազգային փառատոնը համարվում է ամենամեծ քանդակագործության իրադարձությունը։
Սկսած 2003 թվականից, ամեն տարի Պորտուգալիայի Ալգարվի շրջանի Պերայում տեղի է ունենում Ավազե քանդակի միջազգային փառատոնը։ Միջոցառման համար զբաղեցվում 15,000 քառակուսի մետր տարածք։ Յուրաքանչյուր տարի շուրջ վաթսուն արվեստագետներ օգտագործում են 35000 տոննա ավազ և ստեղծում հիսուն արվեստի գործեր։ Ցուցահանդեսը բացվում է երեկոյան։


== Թեմաներ ==
Յուրաքանչյուր տարի ցուցահանդեսն ունենում է ցուցադրման տարբեր թեմաներ․

2014 թվական ՝ Երաժշտություն 2
2013 թվական ՝ Երաժշտություն
2012 թվական ՝ Կուռքեր
2011 թվական ՝ Կենդանիների թագավորություն
2010 թվական՝ Կենդանի աշխարհ
2009 թվական ՝ Հայտնագործություններ
2008 թվական ՝ Հոլիվուդյան ֆիլմեր և կերպարներ
2007 թվական ՝ Աշխարհի հրաշալիքները
2006 թվական ՝ Դիցաբանություն
2005 թվական ՝ Կորած աշխարհներ
2004 թվական ՝ Կախարդական հեքիաթներ


== Ավազե փառատոն ==
Ավազե փառատոններ կամ ավազե քանդակի փառատոններ․ Նմանատիպ փառատոններ տեղի են ունենում աշխարհի տարբեր վայրերում, որտեղ ցուցադրվում են ավազից պատրաստված քանդակներ և սովորաբար լինում են մրցանակային։
Ավստրալիա
Ավստրալիայում Ավազե քանդակի փառատոնը տեղի է ունենում ամեն տարի սկսած 2008 թվականից Վիկտորիա նահանգի Ֆրանկսթոնում։ Յուրաքանչյուր տարի փառատոնը տեղի է ունենում է տարբեր թեմայով, սակայն 2008֊2009 թվականներին թեման եղել է Դինեզավրեր''։
Միացյալ Թագավորություն

2005 թվական ամենամյա Ավազե քանդակի փառատոն։
Ինդոնեզիա
Ինդոնեզիայի Ավազե քանդակի փառատոնը Հարավարևելյան Ասիայի ամենամեծ ավազե քանդակագործության իրադարձությունն է համարվում։ Այն տեղի է ունեցել 2011 թվականի դեկտեմբերի 18֊ին և 2012 թվականի հունվարի 28 ֊ին։
Ռուսաստան
2001 թվականին Ավազե քանդակի միջազգային փառատոն է տեղի ունեցել Սանկտ Պետերբուրգում։ Փառատոնին մասնակցեցին տասնչորս թիմեր տասը երկրներից։
2002 թվականին միջազգային փառատոնը տեղի ունեցավ Անապայում։
2005 թվականի սեպտեմբերի 1֊ին միջազգային փառատոնը տեղի ունեցավ Մոսկվայի գազանանոցում, Ուկրաինայի, Ֆինլանդիայի, Լատվիայի, Շվեդիայի, Ռուսաստանի նկարիչներ։
Նշանաբանը ՝ Կենդանիների աշխարհ։


== Ծանոթագրություններ ==
Յուրմանգա (Լեդենգայի վտակ)

Անվան այլ կիրառումների համար տե՛ս՝ Յուրմանգա (այլ կիրառումներ)Յուրմանգա (ռուս.՝ Юрманга), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Լեդենգա գետի աջ ափում՝ 43 կմ հեռավորության վրա։ Գետի երկարությունը 21 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008350
Հիդրոլոգիական ուսումնասիրությունների կոդը - 103000835
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սևան Դավթյան

Սևան Պարույրի Դավթյան (հունիսի 22, 1942(1942-06-22) - հունիսի 9, 2020(2020-06-09)), հայ քիմիկոս, գիտնական։ Քիմիական գիտությունների դոկտոր (1976 թ.), ԽՍՀՄ-ի ԳԱ Քիմիական ֆիզիկայի ինստիտուտի պրոֆեսոր (1988 թ.), թղթակից անդամ (2006 թ.)։ Հայաստանի պետական ճարտարագիտական համալսարանի տեսական քիմիայի ամբիոնի վարիչ, քիմիական գիտությունների դոկտոր, պրոֆեսոր։ Հայաստանի Հանրապետության գիտության վաստակավոր գործիչ (2008 թ.)։


== Գործունեություն ==
1965 թվականին ավարտել է Երևանի պետական համալսարանը։ 1966-1968 թթ. եղել է ԽՍՀՄ գիտությունների ակադեմիայի քիմիական ֆիզիկայի ինստիտուտի ասպիրանտ, 1969-1970 թթ.՝ ԽՍՀՄ գիտությունների ակադեմիայի քիմիական ֆիզիկայի ինստիտուտի գիտաշխատող, 1970-1977 թթ.՝ ԽՍՀՄ գիտությունների ակադեմիայի քիմիական ֆիզիկայի ինստիտուտի ազատ պոլիմերների կինետիկ հետազոտությունների գիտական խմբի ղեկավար, 1977-1991 թթ.՝ ԽՍՀՄ գիտությունների ակադեմիայի քիմիական ֆիզիկայի ինստիտուտի պոլիմերային լաբորատորիայի վարիչ, 1992-2002 թթ.՝ Երևանի պոլիտեխնիկական ինստիտուտի պոլիմերային հետազոտությունների լաբորատորիայի վարիչ, 2002-2006 թթ.՝ ՀՀ Գիտությունների ազգային ակադեմիայի ընդհանուր և անօրգանական քիմիայի ինստիտուտի տնօրեն, 2006 թվականից՝ Հայաստանի պետական ճարտարագիտական համալսարանի տեսական քիմիայի ամբիոնի վարիչ, ՀՀ Գիտությունների ազգային ակադեմիայի թղթակից-անդամ, պոլիմերային կենտրոնի տնօրեն։
Պոլիմերներին և նանոտեխնոլոգիաներին վերաբերող մի շարք գիտական հոդվածների հեղինակ է։


== Պարգևներ, մրցանակներ ==
2008 թ. հոկտեմբերի 16-ին Հայաստանի Նախագահի հրամանագրով շնորհվել է Հայաստանի գիտության վաստակավոր գործչի պատվավոր կոչում։
2016 թվականին Անահիտ Տոնոյանի հետ միասին արժանացել է Հայաստանի նախագահի 2015 թվականի մրցանակի՝ «Ադիաբատ և ֆրոնտալ պոլիմերացման տեսությունը և պրակտիկան» (ռուսերեն) մենագրության համար։


== Ծանոթագրություններ ==
Զղանա

Զղանա, լեռ Թուրքիայի Տրապիզոնի մարզում, Պոնտական լեռնահամակարգում, Տրապիզոն քաղաքից արևելք։ Այս լեռան վրա էր գտնվում Զեգան ամրոցը, իսկ փեշին՝ Զղանա իջևանը։


== Ծանոթագրություններ ==
Մաթուզենի

Մաթուզենի (լատ.՝ Arbutus), մորու ծառ, հավամրգազգիների ընտանիքի փոքր ծառերի կամ թփերի ցեղ։ Տերևները հերթադիր են, կոշտ, պարզ, ամբողջական։ Ծաղիկները երկսեռ են, վարդագույն կամ սպիտակ՝ գագաթային հուրաններում։ Պտուղը հատապտղանման է, գնդաձև, բազմասերմ։ Հայտնի է մաթուզենու ավելի քան 20 տեսակ՝ տարածված միջերկրածովյան երկրներում և Հյուսիսային Ամերիկայում։ Կարմիր մաթուզենու (Arbutus andrachne) դեկորատիվ և մեղրատու բույս է, բնականորեն աճում և մշակվում է Սև ծովի ափերին, Թբիլիսիում, Լենքորանում, Միջին Ասիայում։ Բնի կեղևը վառ կարմիր է, աշնանը կարմրում է նաև ընձյուղների կեղևը։ Խոշորապտուղ մաթուզենու (Arbutus unedo) պտուղները ուտելի են, օգտագործվում են թարմ և վերամշակված (մուրաբա, լիկյոր և այլն) վիճակում։ Կեղևը և ծաղիկները կիրառվում են բժշկության մեջ։ Մշակվում է Ղրիմում և Անդրկովկասում։
Երգերի հեղինակ

Երգերի հեղինակ, մարդ, ով երգի համար տեքստ և երաժշտություն է գրում։ Եթե մարդ միայն բառերն է գրում, նրան անվանում են երգի տեքստի հեղինակ, իսկ եթե միայն երաժշտությունը՝ երգահան (կոմպոզիտոր)։ Վերջին ժամանակներս երգի հեղինակությունը կարող է բաժանվել մի քանի մարդկանց մեջ։
Երգերի հեղինակները կարող են աշխատել երաժշտական հրատարակություններում կամ ինքնուրույն երգեր գրել։
Երգերի հեղինակները կարող են վարձվել կատարողի հետ միասին երգ կամ երաժշտություն գրելու համար, կամ էլ նրանք ներկայացնում են երգերը A&R-ին, թողարկողներին, ագենտների և մենեջերներին քննարկման համար։
Հեղինակային հոնորարները կարող են եկամուտի նշանակալից աղբյուրներ լինեն, հատկապես այն ժամանակ, երբ երգը հիթ է դառնում։ Իրավաբանական կողմից այն երգերն, որոնք գրվել են ԱՄՆ-ում 1934 թվականից հետո, կարող են օգտագործվել միայն հեղինակների կողմից։ Իրավաբանական իրավունքները կարող են գնվել, վաճառվել կամ փոխանցվել։ Դա կառավարվում է հեղինակային իրավունքների մասին միջազգային օրենսդրությամբ։


== Ծանոթագրություններ ==
Պլեյշթայն

Պլեյշթայն  (գերմ.՝ Pleystein), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 2593 մարդ 2010 թվականի դեկտեմբերի 31-ի տվյալներով։ Զբաղեցնում է 36,10 տարածք։ Պաշտոնական կոդ՝ 09 3 74 147։


== Ծանոթագրություններ ==
Ֆուտբոլի Նիդերլանդների Սուպերգավաթ 2013

Ֆուտբոլի Նիդերլանդների Սուպերգավաթ 2013 (հոլ.՝ Johan Cruijff Schaal 2013), Նիդերլանդների սուպերգավաթի 24-րդ խաղարկումը, որն անցկացվել է 2013 թվականի հուլիսի 27-ին Ամստերդամի Ամստերդամ Արենա մարզադաշտում, որտեղ միմյանց դեմ մրցում էին առաջնության 2012/13 մրցաշրջանի հաղթող Այաքսը և գավաթակիր ԱԶ֊ն: Հանդիպման ավելացված ժամանակից հետո 3։2 հաշվով հաղթել է «Այաքսը»։


== Խաղ ==


== Ծանոթագրություններ ==


== Արտաքին հղումներ ==
Հաշվետվություն soccerway.com կայքում
Ալեքսեյ Սվիրին

Ալեքսեյ Նիկոլաևիչ Սվիրին (1886 - 1976), ռուս խորհրդային արվեստաբան։ Ավարտել է Կազանի համալսարանի իրավաբանական ֆակուլտետը։ 1918 թվականին մասնակցել է Տրոիցե-Սերգիի մայրավանքի հուշարձանների պահպանման և ուսումնասիրման հանձնաժողովի գործունեությանը, 1920 թվականից եղել է մայրավանքում ստեղծված պատմագեղարվեստական թանգարանի տնօրենը։ 1929-1974 թվականներին (ընդմիջումներով) աշխատել է Մոսկվայի Տրետյակովյան պատկերասրահում, միաժամանակ հին ռուս, արվեստին նվիրված դասախոսություններ կարդացել Մոսկվայի մանածագործության ինստիտուտում (1930-ական թվականներ) և պետական համալսարանում 1945 թվականից։ 1937 թվականին եղել է Հայաստանում, գրել «Հին Հայաստանի մանրանկարչությունը» 1939 մենագրությունը։
Ռեդենտորա

Ռեդենտորա (պորտ.՝ Redentora) համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի մեջ։ Բնակչությունը կազմում է 8 602 մարդ, ըստ 2006 թվականի տվյալների։ Տարածքը կազմում է 302,640 կմ2։ Բնակչության խտությունը՝ 28,4 մարդ/կմ²։


== Վիճակագրություն ==
Համախառն ներքին արտադրանքը կազմել է 44 427 559,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 5 098,41 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,669


== Պատմություն ==
Քաղաքը հիմնադրվել է 1964 թվականին։
Տուրունչուկ

Տուրունչուկ (հազվադեպ՝ Նովի Դնեստր,  ռումիներեն՝ Turunciuc, ուկրաիներեն՝ Турунчук), Դնեստրի գետաբազուկ։ Հոսում է Մոլդովայում (Մերձդնեստր) և Ուկրաինայում։ Լայնությունը 30 մետր է, սովորական խորության հասնում է մինչև 6 մետրի, իսկ իջվածքներում՝ մինչև 9 մետրի։


== Աշխարհագրություն ==

Տուրունչուկի գետաբազուկը գոյացնել է 1780-1785 թվականներին։ Դնեստրի մոտ՝ նավամատույցին կից, ճյուղավորվում է Չոբրուչի գյուղից 146 կմ հեռավորության վրա։ Քարե թմբաշարքի պատճառով գետաբազուկի սկզբում առաջանում է աղմուկ, որը լսելի է նույնիսկ 300-500 մետր հեռավորությունից։ Հոսում է նաև Գլին, Կրասնի, Կորոտնոե, Նեզավերտայլովկա գյուղերի մոտակայքում և կրկին թափվում Դնեստր գետը։
Շնորհիվ ավազային թմբի, որը ջրի հոսանքն է բերել կուտակել, Տուրունչուկը անջատվել է Բելոյե լճից և հոսում է անմիջապես Դնեստր։ Տուրունչուկը վերցնում է Դնեստր գետի ջրերի շուրջ 60 %-ը։
Մեծ մասը ափերի զառիթափ է և կավային, որոնք պատված են ուռենու անտառներով, ուռուտի մացառներով և մոլախոտով։ Դնեստրի, Տուրունչուկի և Տուրունչուկի կղզիների ափերին գտնվում է մի ամբողջ լճային համակարգ (նրանց առավել մեծերն են Կուչուրգանսկի լիման, Բելոյե լիճ, Պուտրինո և Տուդորովո)։ Դնեստր ավազնի լճերը չորացած մնացորդների հետ միասին զբաղեցնում 39.4 կմ² տարածք, ընդհանուր՝ 35.2 մլն մ³։ Տվյալ հատվածը իրենից հետաքրքրություն է առաջացնում այն պատճառով, որ այստեղ պահպանվել են եզակի ջրաճահճային բուսականություն և ձևավորվել է ուրույն կենսաբազմազանություն։


== Զբոսաշրջություն ==
Տուրունչուկը սիրված վայր է Օդեսայի մարզի և Մոլդովայի (Մերձդնեստր) բնակիչների կողմից։ Տաք ժամանակ գետաբազուկի ափերում հաճախ կարելի է տեսնել զբոսաշրջիկների վրաններ։ Տուրունչուկը նաև ձկնորսության համար հայտնի վայր է. այստեղ հաճախ կազմակերպվում են ձկնորսների մրցույթներ։


== Ծանոթագրություններ ==


== Արտաքին հղումներ ==
Схід сонця на Турунчуку Archived 2007-10-08 at the Wayback Machine.
Фото Турунчука
Фото ріки та лісу(չաշխատող հղում)
Клуб риболовів: Турунчук
Рафтінг на Турунчуку Archived 2016-06-01 at the Wayback Machine.
Подорожі по Турунчуку Archived 2008-06-08 at the Wayback Machine.
Ֆայետ շրջան (Թենեսի)

Անվան այլ կիրառումների համար տե՛ս՝ Ֆայետ շրջան (այլ կիրառումներ)Ֆայետ շրջան (անգլ.՝ Fayette County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.826 կմ² է, բնակչությունը՝ 28.796 մարդ (2000 թ. տվյալներով)։ Շրջկենտրոնն է Սոմերվիլ բնակավայրը։ Կազմավորվել է 1824 թ.։
Թալիա (երգչուհի)

Թալիա (իսպ.՝ Thalía, իրական անունը՝ Արիանդա Թալիա Սոդի-Միրանդա, իսպ.՝ Ariadna Thalía Sodi-Miranda, Իսպաներեն արտասանություն՝ [aɾiˈaðna taˈli.a ˈsoði miˈɾanda], օգոստոսի 26, 1971(1971-08-26), Մեխիկո, Մեքսիկայի Միացյալ Նահանգներ), մեքսիկացի փոփ երգչուհի և դերասանուհի։ Չափահաս ժամանակ հայտնի մանկական երաժշտական խմբի՝ Timbiriche-ի անդամ է եղել։ Ներկա ժամանակ Թալիան Մեքսիկայի ամենահայտնի դերասանուհիներից մեկը է (նա շատ է նկարահանվում հեռուստասերիալներում)։ Դրա հետ միասին Թալիան լատինոամերիկյան երգերով ալբոմներ է ձայնագրում և համերգների է մասնակցում։


== Կենսագրություն ==
Թալիան ծնվել է 1971 թվականի օգոստոսի 26-ին Մեքսիկայում՝ Մեխիկոյում։ Նա նկարչուհի Յոլանդա Մանդեի ու գիտնական, քրեագետ և գրող Էրնեստո Սոդա Պալարեսսայի կրտսեր դուստրն է։ Յոլանդա Մանգեն 1980-1999 թվականներին եղել է Թալիայի մենեջերը։
Երբ մեկ տարեկան էր Մեքսիկայում նկարահանվեց իր առաջին հեռուստատեսային գովազդի տեսահոլովակում։ Չորս տարեկանում Մեքսիկայի ազգային երաժշտական կոնսերվատորիայում բալետի և դաշնամուրի դասեր էր ստանում։
Նրա հայրը տառապում էր շաքարախտով և այդ պատճառով մահացել է 1977 թվականին, երբ Թալիան ընդամնեը 6 տարեկան էր։ Մի քանի տարի անց Թալիան բոլորի առջև խոստովանում է, որ հոր կորուստը իրեն այնքան ցավ է պատճառել, որ ինքը մի ամբողջ տարով կորցրել է ձայնը։ Դա հանգեցրել է նրան, որ աղջկա մոտ ախտորոշվեց դիզենտեգրատիվ խանգարում, որը պատկանում է աճի զարգացման հիվանդություների շարքին, և որը կապված է աուտիզմի հետ։ Նա մի քանի տարիների ընթացքում հոգեբանական թերապիա է ստացել։
Թալիան սովորել է ֆրանսիա-մեքսիկական լիսեում, որտեղ ազատ ֆրանսերեն խոսել է սովորել։


== Անձնական կյանքը ==
2000 թվականի դեկտեմբերի Թալիան ամուսնանում է ձայնագրական ընկերության սեփականատերի՝ Թոմմի Մոտտոլի հետ։ Նրանք ունեն երկու երեխա. աղջիկը՝ Սաբրինա Սակաե Մոտտոլան (ծնվել է 07.10.2007 թ.) և տղան՝ Մեթյու Ալեխանդրո Մոտտոլան (ծնվել ՝ 25.06.2011 թ.):


=== Կրոն ===
Թալիան մի քանի անգամ արդեն ասել է, որ ինքը կրոնական նախապաշտանմունք ունեցող մարդ է և հավատում է Աստծուն։
Նա 2002 թվականին սկսել է ուսումնասիրել կաբալլան, և նրա նշաններից շատերը իր ալբոմների վերնագրերում և ստեղծագործություններում են։


== Սկավառակագրություն ==
Ստուդիական ալբոմներThalía (1990)
Mundo de Cristal (1991)
Love (1992)
En éxtasis (1995)
Amor a la Mexicana (1997)
Arrasando (2000)
Thalía (2002)
Thalía (2003; անգլերեն ալբոմ)
El Sexto Sentido (2005)
Lunada (2008)
Habítame Siempre (2012)
Viva Kids (2013)
Amore Mío (2014)ՀավաքածուNandito Ako (1997)
Con Banda: Grandes Éxitos (2001)
Thalía’s Hits Remixed (2003)
Greatest Hits (2004)
Thalía (2013; բրազիլական ալբոմ)


== Ծանոթագրություններ ==
Տոնգայի դրոշ

Տոնգայի պետական դրոշ — ընդունված է 1875 թվականի նոյեմբերի 4-ից։

Տոնգայի դրոշը բաղկացած է կարմիր և սպիտակ գույներից, ընդունվել է 1875 թվականի նոյեմբերի 4-ին։


== Ազգային դրոշ ==
Սկզբում դրոշը նման էր Կարմիր Խաչի դրոշին, բայց, շփոթմունք չառաջացնելու համար, 
նրա տեսքը փոխվեց։  Այն վերին ձախ անկյունում առանձնացված սպիտակ գույնի ուղղանկյան մեջ տեղադրված կարմիր խաչ ունեցող կարմիր դրոշ է,  որը դարձել է  XVII դարի Մեծ Բրիտանիայի առևտրային դրոշի (առևտրային նավատորմի դրոշ) նման։  
Այս ձևով դրոշը օգտագործվել է 1864 թվականից, սակայն պաշտոնապես ընդունվել է 1875 թվականին։ 
Տոնգայի Սահմանադրության համաձայն դրոշը երբեք չպետք է փոխվի։


== Ռազմա-ծովային դրոշ ==
1985 թ.-ին ընդունված Ռազմածովային նավատորմի դրոշը սպիտակ գործվածք է, որը հատում է Սուրբ Գրիգորի ուղղանկյուն խաչի կարմիր հատվածը, սպիտակ և կարմիր եզրով, կարմիր հունական խաչ քառակուսու վերևում, ուղղանկյան վերին մասում։ Դրոշի եզրագծերի հարաբերակցությունը` 1:2։


== Պատկերասրահ ==
Իվան Մարկանո

Իվան Մարկանո (իսպ.՝ Iván Marcano Sierra, հունիսի 23, 1987(1987-06-23), Սանտանդեր, Իսպանիա), իսպանացի պրոֆեսիոնալ ֆուտբոլիստ է, ներկայումս պորտուգալական «Պորտու» ֆուտբոլային ակումբում։
Իվան Մարկանոն ծնվել է 1987 թվականի հունիսի 23-ին Իսպանիայի Սանտանդեր քաղաքում։ Կարիերայի սկզբում խաղացել է իսպանական Լա Լիգայում, սկզբում Ռասինգ Սանտանդեր, ապա Վիլյառեալ, Խետաֆե ակումբներում։
1 տարի խաղացել է հունական «Օլիմպիակոս» ակումբում։
Հունաստանի ֆուտբոլի առաջնության չեմպիոն և գավաթակիր է, Ռուսաստանի առաջնության սուպերգավաթակիր։


== Հղումներ ==
Անձանական էջը bdfutbol կայքում (անգլերեն)
Futbolme կայքում (Իսպաներեն)
Կարկոմ լեռ

Կարկոմ լեռ (եբրայերեն՝ הר כרכום‎, Հար Կարկոմ, «Mountain of Saffron», արաբերեն`  Ջաբալ-Իդեյդ), լեռ Իսրայելում, Նեգև անապատի հարավ-արևմուտքում, Պետրայից Կադես-Բարնեա գնացող ճանապարհի միջնամասում։ 


== Նույնացումը Սինա  լեռան հետ ==
Ելնելով այն ենթադրությունից, որ հրեաները, անցնելով Սինայի թերակղզին Պետրայի ուղղությամբ, շարժվում էին շատ թե քիչ ուղիղ գծով, մի շարք հետազոտողներ վարկած առաջ քաշեցին այն մասին, որ Ջաբալ-Իդեյդը, հավանաբար Սինայ բիբլիական լեռն է։ Այս տեսակետի հետևորդներից մեկը` Էմմանուել Անատին, լեռան վրա պեղումներ է կատարել և այստեղ հայտնաբերել մեծ պաշտամունքային հուշարձան, որից  օգտվել են վերին պալեոլիթի ժամանակներից մինչև բրոնզե դար` բազմաթիվ  զոհասեղաններով, կրոմլեխներով, մենհիրներով և ավելի քան 40000 ժայռապատկերներով։
Թեև, հիմնվելով իր հայտնագործությունների վրա, Անատին պաշտպանեց այն տեսակետը, որ  Հար Կարկոմը Աստվածաշնչում հիշատակված Սինայ լեռն է, ինչն էլ հակասում է հուշարձանի ժամանակագրությանը, Հար Կարկոմում կրոնական ակտիվության գագաթնակետը համապատասխանում է մ.թ.ա. 2350-2000 թվականներին, իսկ երկրպագության վայրը վերջնականապես լքվել է  մ.թ.ա. 1950-1000 թվականների միջև, իսկ աստվածաշնչյան ելքը թվագրվում է մ.թ.ա. 1600—1200 թվականների միջև։ Այս հակասություններից խուսափելու համար Անատին առաջարկում է փոփոխել աստվածաշնչյան իրադարձությունների ժամանակագրությունը, բայց նրա տեսակետը ոչ բոլորն էին պաշտպանում։


== Գրականություն ==
Emmanuel Anati. "Introducing the World Archives of Rock Art (WARA): 50.000 years of visual arts". New discoveries, new interpretations, new research methods, XXI Valcamonica Symposium, Capo di Ponte, Edizioni del Centro, 2004: 51–69.
Hoffmeier, James K. (2005). Ancient Israel in Sinai: The Evidence for the Authenticity of the Wilderness Tradition. Oxford University Press. p. 126. ISBN 978-0-19-515546-4.


== Ծանոթագրություններ ==


== Արտաքին հղումներ ==
Har Karkom website
Har Karkom on Tripod
Har Karkom seen as eagle’s view
Սիմֆոնիա № 9 (այլ կիրառումներ)

Սիմֆոնիա № 9, կարող է վերաբերել՝

Սիմֆոնիա № 9 - Լյուդվիգ վան Բեթհովենի վերջին ավարտած սիմֆոնիան
Սիմֆոնիա № 9 - Դմիտրի Շոստակովիչի 9-րդ և վերջին սիմֆոնիան
Բորոյան

Բորոյան, հայկական ազգանուն։


== Ազգանունը կրողներ ==
Պավլոս Ադաջանի Բորոյան (1905-1979), դերասան,
Ռոմեն Ղուկասի Բորոյան (1938-2008), դեղաբան։
Սմբատ Գրիգորի Բորոյան (1875-1956), ֆիդայի, զինվորական գործիչ։


== Տես նաև ==
Բորիկյան
Բորյան


== Ծանոթագրություններ ==
Սիդոնի պաշարում

Սիդոնի պաշարում, 1110 թվականին Երուսաղեմի և Նորվեգիայի արքաներ Բալդուին I-ի և Սիգուրդ I Խաչակրի ուժերով (Վենետիկի դուքս Օրդելաֆո Ֆալյերի օժանդակությամբ) ափամերձ Սիդոն քաղաքի գրավումը։


== Նախապատմություն ==

1110 թվականի ամռանը 60 նավերից բաղկացած նորվեգական նավատորմը Սիգուրդ I արքայի հրամանատարությամբ ժամանեց Արևելյան Միջերկրական։ Աքքա քաղաքում նրան ընդունեց Երուսաղեմի արքա Բալդուին I-ը։ Նրանք երկուսով ձիերով զբոսանքի գնացին Հորդանան գետի ափի երկայնքով, որի ժամանակ Բալդուին I-ը օգնության համար դիմեց Սիգուրդ I-ին մուսուլմանաբնակ նավահանգիստները գրավելու համար։ Սիգուրդի պատասխանեց.

Սակայն արդյունքում նորվեգացի թագավորը համաձայնեց օգնել գրավելու Սիդոն քաղաքը, որը 1098 թվականին ամրացվել էր Ֆաթիմյանների կողմից։


== Պաշարում ==
Բալդուին I-ի բանակը քաղաքը պաշարեց ցամաքից հենց այն պահին, երբ նորվեգացիները իրենց նավերը դուրս բերեցին ծով, որպեսզի արգելափակեն Սիդոնի նավահանգիստը։ Նավատորմն անհրաժեշտ էր, որպեսզի կանխեր Եգիպտոսից և Տյուրոսից բնակիչներին հասնող օգնությունը։ Սակայն, քաղաքը գրավել հաջողվեց միայն վենետիկյան նավատորմի ժամանումից հետո, 47 օրվա պաշարումից հետո։
Իսլանդացի սկալդ Էյնար Սկուլասոնը տալիս է այդ դեպքերի հետևյալ նկարագրությունը։


== Հետևանքներ ==
Բալդուին I-ի և Երուսաղեմի պատրիարք Իբելին Առլացու հրամանով, որպես երախտագիտություն ցուցաբերած օգնության, Սիգուրդ I-ը Սուրբ Խաչից մասունք ստացավ։
Սիդոնի՝ իշխանության կարգավիճակով կառավարումը հանձնվեց Եվստաքիոս դե Գրանյեին՝ հետագա Երուսաղեմի թագավորության գունդստաբլին։


== Գրականություն ==
France, John: The Crusades and the expansion of Catholic Christendom, 1000—1714
Jacques, Tony: Battles and sieges
Phillips, Jonathan: The Second Crusade
Sidney, Donald og ʻIzz al-Dīn Ibn al-Athīr: The chronicle of Ibn al-Athīr for the crusading period from al-Kāmil fīʼl-taʼrīkh
Sturlason, Snorre: Heimskringla, Snorres kongesagaer


== Ծանոթագրություններ ==
Somebody Else

«Somebody Else», անգլիական The 1975 ռոք խմբի երգ նրանց երկրորդ՝ «I Like It When You Sleep, for You Are So Beautiful yet So Unaware of It» (2016) ստուդիական ալբոմից։ Այն թողարկվել է որպես սինգլ 2016 թվականի փետրվարի 15-ին։ Երգը՝ զբաղեցնելով Alternative Songs չարթի հինգերորդ հորիզոնականը, դարձել է խմբի՝ այս չարթում բարձրագույն դիրք զբաղեցրած սինգլը։ Այն նաև զբաղեցրել է Միացյալ Թագավորության չարթի 55-րդ և Ավստրալիայի՝ 34-րդ հորիզոնականները։ NME-ն անվանել է այն 2016 թվականի երկրորդ լավագույն երգ։ Pitchfork-ն ընդգրկել է երգն իր «2016 թվականի 100 լավագույն երգ» ցանկի 74-րդ հորիզոնականին։ Այն ընդգրկվել է նաև 2016 թվականի «Գրեթե տասնյոթ» ֆիլմի սաունդթրեքում։


== Տեսահոլովակ ==
«Somebody Else» երգի երաժշտական տեսահոլովակը նկարահանվել է Թիմ Մաթիայի կողմից և թողարկվել է 2016 թվականի հուլիսի 7-ին։ Տեսահոլովակի սկզբի տեսաշարը հիշեցնում է Դեյվիդ Լինչի «Ճագարներ» կարճամետրաժ ֆիլմը։ Գլխավոր վոկալիստ Մեթի Հիլին մտնում է սենյակ ծաղրածուի գրիմով, որը մինչ այդ օգտագործվել է «A Change of Heart» երգի տեսահոլովակում, իսկ մյուս Մեթին նստած է բազմոցին, փաթաթված վիճակում։ Ինչպես «Ճագարներ» ֆիլմում, այդպես էլ տեսահոլովակում Հիլիի գործողություններն ուղեկցվում են հետկադրային ծիծաղով, ծափահարություններով և բացականչություններով։ Նա մաքրում է ծաղրածուի գրիմը, նստում է բազմոցին և խոսում բացառապես անընթեռնելի ձայնով մյուս Մեթիի հետ, նախքան կրկին հեռանալը։
Երբ երգը սկսվում է, տեսանյութը փոխում է իր տոնը, անցնելով գունավոր կադրերի։ Հիլին, որի սիրտը կոտրված է, փորձում է միայնակ վերապրել գիշերը՝ լացելով, խմելով, պարելով և, ի վերջո, մեքենայի հետևի նստատեղում սեռական հարաբերությունների մեջ մտնելով մերկապարուհու հետ։ Վերջին մոտ, Հիլին գիտակցության է գալիս և հասկանում է, որ այլ մարդկանց հետ փոխազդեցությունները զգայապատրանքներ էին, և այդ մարդկանց մեծ մասը նրա պատճեններն են (մերկապարուհու դեպքում պարզվում է, որ Մեթին շոյում էր իր սեփական դեմքն ու կուրծքը)։ Տեսահոլովակը հիմնված է Հիլիի գրած պատմության վրա։


== Չարթեր ==


== Հավաստագրումներ ==


== Ծանոթագրություններ ==
Ֆտորաջրածնական թթու

Ֆտորաջրածնական թթու, ֆտորաջրածնի (HF) ջրային լուծույթը այլ անվանումը` պլավիկյան թթու։
Համեմատաբար թույլ թթու է։ Առաջացնում է ազեոտրոպ խառնուրդ, որը պարունակում է 38,26% HF։ Եռման ջերմաստիճանը՝ 112.5 °C, խտությունը՝ 1138 կգ/մ3։ Օքսիդների, հիմքերի, կարբոնատների և այլ նյութերի հետ առաջացնում է ֆտորիդներ։
Օգտագործվում է որպես լուծիչ, ապակու կետագծման, մետաղյա ձուլվածքից ավազի հեռացման համար, ինչպես նաև մի շարք մետաղների կորզման տեխնոլոգիայում, մասնավորապես ալյումինի արտադրությունում։
Ֆտորաջրածնական թթուն դասվում է թունավոր նյութերի դասին, ունի թույլ թմրամիջոցային ներգործություն, օրգանիզմում հայտնվելու դեպքում կարող է առաջացնել արյան, նյութափոխանակության օրգանների թունավորում, նաև կարող է վնասել թոքերը։ Դասվում է շրջակա միջավայրի համար երկրորդ կարգի վտանգավոր նյութերի մեջ։ Խիտ պլավիկյան թթուն (ավելի քան 60 % HF) կարող է պահպանվել և տեղափոխվել երկաթյա տարաների մեջ, ապակին կարող է քայքայել։ Լաբորատոր պայմաններում  պահպանվում է թեֆլոնե, պոլիէթիլենային և այլ պլաստմասսե տարաներով։
Պլավիկյան թթուի սահմանային թույլատրելի կոնցենտրացիան (ՍԹԿ).


== Ծանոթագրություններ ==
(3966) Չերեդնիչենկո

(3966) Չերեդնիչենկո (անգլ.՝ Cherednichenko), աստերոիդ աստերոիդների գոտու արտաքին մասում։ Հայտնաբերվել է 1976 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,239131 ա. մ., առավելագույնը մոտենում է 3,1628 ա. մ. հեռավորության վրա և հեռանում 3,3155 ա. մ.։ Արեգակի շուրջ մեկ ամբողջական պտույտ է կատարում 2129,32 երկրային օրվա ընթացքում, իր ուղեծրով շարժվելով միջինում 0,169068 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,53° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3966) Չերեդնիչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիշկովո

Վիշկովո (ուկրաիներեն՝ Вишковe), քաղաքատիպ ավան Ուկրաինայի Անդրկարպատյան մարզի Խուստի շրջանում։ Հիմնադրվել է 1271 թվականին։
Չճշտված տվյալներով Վիշկովո քաղաքատիպ ավանում բնակվում էր 8 142 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սերգեյ Սախնովսկի

Սերգեյ Սախնովսկի (ռուս.՝ Серге́й Юльевич Сахно́вский, մայիսի 15, 1975(1975-05-15), Մոսկվա, ԽՍՀՄ), նախկին ռուս և իսրայելցի գեղասահորդ։ Պարեր սառույցի վրա ձևում ելույթ է ունեցել Գալիթ Հայթի հետ։ Իսրայելի բազմակի չեմպիոն, 2002 թվականի Աշխարհի առաջնության բրոնզե մեդալակիր։ Նախկինում հանդես էր գալիս Ռուսաստանի դրոշի ներքո Եկատերինա Սվիրինայի հետ, ում հետ էլ դարձել է Աշխարհի չեմպիոն պատանիների կարգում (1993 թ.):


=== Կարիերա ===

Գալիթ Հայթի հետ միասին Սերգեյ Սախնովսկին Իսրայելի դրոշի ներքո սկսեց հանդես գալ 1996 թվականին։ 2002 թվականին նրանք դարձան Իսրայելի առաջին գեղասահորդները, ովքեր Աշխարհի առաջնությունում նվաճեցին բրոնզե մեդալ։ Եղել են երեք օլիմպիադաների մասնակից. 1998 թվականին 14-րդն էին,  2002 թվականին`6-րդը, 2006 թվականին` 8-րդը։ Ավելի վաղ, Իսրայել տեղափոխվելուց առաջ, Սերգեյ Սախնովսկին Ռուսաստանը ներկայացրել է Եկատերինա Սվիրինայի և կարճ ժամանակ էլ՝ Մարինա Անիսինայի հետ։ Եկատերինա Սվիրինայի հետ նա 1993 թվականին նվաճեց Աշխարհի պատանիների առաջնությունը, իսկ 1994 թվականին դարձավ արծաթե մեդալակիր։
2006 թվականին Թուրինում կայացած ձմեռային օլիմպիական խաղերից հետո Գալիթ Հայթ/Սերգեյ Սախնովսկի զույգը ավարտեց սիրողական մարզական կարիերան։


== Սպորտից հետո ==
Ներկայումս Սերգեյը հանդես է գալիս տարբեր շոուներում։ 2007 թվականին նա մասնակցել է «Սառցե դարաշրջան» նախագծին, որտեղ որպես զույգ հանդես է եկել «Ֆաբրիկա» խմբի երգչուհի Ալեքսանդրա Սավելևայի հետ։
2008 թվականի աշնանը նա մասնակցել է РТР հեռուստաալիքի նմանատիպ ցուցադրությանը` «Աստղային սառույց», որտեղ նրա պարազույգն էր հեռուստահաղորդավարուհի Դանա Բորիսովան։
Ապրում է Նյու Յորքում։


== Սպորտային ձեռքբերումներ Իսրայելի դրոշի ներքո ==


=== 2000 թվականից հետո ===
(Հայթի հետ)


=== Մինչև 2000 թվական ===
(Հայթի հետ)


=== Սպորտային ձեռքբերումներ Ռուսաստանի դրոշի ներքո ===
(Սվիրինայի հետ)


== Ծանոթագրություններ ==


== Արտաքին հղումներ ==
Официальный сайт пары Галит Хаит/Сергей Сахновский (անգլ.)
Պոլինա Վիարդո-Գարսիա

Պոլինա Վիարդո-Գարսիա (ֆր.՝ Pauline Michelle Ferdinande García-Viardot, հուլիսի 18, 1821(1821-07-18)[…], Փարիզ - մայիսի 18, 1910(1910-05-18)[…], Փարիզի 7-րդ շրջան, Փարիզ), ֆրանսիացի օպերային երգչուհի (մեցցո-սոպրանո), կոմպոզիտոր և վոկալի ուսուցիչ։ 
Իսպանացի երգիչ և մանկավարժ Մանուել Գարսիայի դուստրը և աշակերտը, Մարիա Մալիբրանի քույրը։
Ելույթ է ունեցել Եվրոպայի տարբեր թատրոններում, հայտնի է դերերգերից են Ֆիդես («Մարգարեն» Ջակոմո Մեյերբեր), Օրփեոս («Օրփեոս և Էվրիդիկե» Գլյուկ), Ռոզինա («Սևիլյան սափրիչ» Ռոսսինի)։ Պոլինա Վիարդո-Գարսիան իր մոտիկ ընկերոջ Իվան Տուրգենևի լիբրետոներով սիրերգերի և կոմիկական օպերաների հեղինակ է։


== Կենսագրություն ==
1837 թվակիանին 16-ամյա Պոլինա Գարսիան Բրյուսելում տվել է իր առաջին համերգը, իսկ 1839 թվականին ելույթ է ունեցել Լոնդոնում Դեզդեմոնայի դերերգով Ջոակինո Ռոսսինիի Օթելլո (Ռոսսինիի օպերա) օպերայում։ Այդ դերը դարձել է սեզոնի լավագույն կատարումը։ Երաժշտական քննադատների կարծիքով, աղջկա ձայնը՝ չհաշված որոշ թերությունները, ներառում էր նրբին տեխնիկա և զարմանալի կիրք։
1840 թվականին Պոլինան ամուսնացել է Փարիզի Théatre Italien թատրոնի կոմպոզիտոր և տնօրեն Լուի Վիարդոյի հետ։ Ամուսինը կնոջից 21 տարի մեծ էր։ Ամուսինները 1844 թվականից տեղափոխվում են Սանկտ Պետերբուրգ, որտեղ Պոլինան ելույթ է ունենում Անտոնիո Տամբուրինի և Ջովանի Բատիստա Ռուբինիի հետ, իսկ Լուին զբաղվում էր նրա կարիերայով։
Վիարդոն բազմաթիվ երկրպագուներ է ունեցել, որոնցից էր Իվան Տուրգենևը։ Նա սիրահարվել է երգչուհուն 1843 թվականին, լսելով նրա կատարմամբ «Սևիլյան սափրիչ» օպերան։ 1845 թվականին Տուրգենևը թողնում է Ռուսաստանը, որ հետևի Պոլինային։ Ի վերջո նա դառնում է համարյա թե Վիարդոների ընտանիքի անդամը։ Գրողը Պոլինայի չորս երեխաներին վերաբերվում էր, որպես սեփական երխաների և պաշտել է երգչուհուն մինչև կյանքի վերջը։


== Ծանոթագրություններ ==
Սուրբ Գևորգ եկեղեցի (Կանաչուտ)

Անվան այլ կիրառումների համար տե՛ս՝ Սուրբ Գևորգ եկեղեցի (այլ կիրառումներ)Սուրբ Գևորգ եկեղեցի, Հայ Առաքելական եկեղեցի Արարատի մարզի Կանաչուտ գյուղում։ Ընդգրկված է Կանաչուտի պատմության և մշակույթի անշարժ հուշարձանների ցանկում։


== Պատմություն ==
Գտնվում է Կանաչուտ գյուղի մեջ։ Կառուցվել է 1908 թվականին։ Ուղղանկյուն հատակագծով, արևելքից արևմուտք ձգված, երկթեք տանիքով կառույց է։ Արևելյան կողմում ավագ խորանն է՝ կից ավանդատներով։ Ունի երկու մուտք՝ արևմտյան և հարավային ճակատներում։ Կառույցի անկյունները հարդարված են կիսասյուներով։ Եկեղեցու հարավային պատին ագուցված է 12-13-րդ դարերի խաչքար։ Կառուցված է տեղական գորշ տուֆով։ Եկեղեցին չի գործել 1937 թվականից։
Հիմնովին վերակառուցվել է 2007 թվականին, տեղաբնակ ՀՀ ոստիկանության պետ (2008-2011 թվականներ) Ալիկ Սարգսյանի հովանավորությամբ։ 2007 թվականի ապրիլի 14-ին Նավասարդ սրբազանը վերաօծել է Կանաչուտ գյուղի վերակառուցված Սուրբ Գևորգ եկեղեցին։ Վերակառուցման հեղինակը ճարտարապետ Հակոբ Բաբախանյանն է։ Եկեղեցու արևմտյան պատին զետեղված է արձանագրություն եկեղեցու վերակառուցման մասին։


== Գրականություն ==
Ներսիսյան Խ., Դավթյան Ն., Կանաչուտ, Երևան, 2009։
Հակոբյան Ս., Արարատի մարզ, Երևան, 2010։


== Ծանոթագրություններ ==
Արարատի մարզի ամրոցների և բերդերի ցանկ

Ստորև ներկայացվում է Արարատի մարզի բերդերի և ամրոցների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ


== Ծանոթագրություններ ==
Նախակենդանիներ

Նախակենդանիներ կամ պարզագույն օրգանիզմներ, օրգանիզմներ, որոնք կազմված են մեկ բջջից և կարողանում են գոյատևել։ Նրանցից են ամեոբան, հողաթափիկ ինֆուզորիան, մտրակավորները, վոլվոքսը՝ մտրակավորների գաղութային ձևը։
Նախակենդանիները մանրադիտակային չափեր ունեցող միաբջիջ օրգանիզմներ են, որոնց մարմինը կազմված է մեկ բջջից, սակայն այն կատարում է ամբողջական օրգանիզմի ֆունկցիաներ (մարսողական, արտազատական, շարժողական և այլն)։ Բազմաբջիջ օրգանիզմների այս կամ այն բջիջների խումբը կատարում է որևէ մեկ ֆունկցիա, ուստի չի կարող մեկուսացված գոյություն ունենալ։ Ի տարբերություն դրա, նախակենդանիների մեկ բջիջը համարվում է ամբողջական օրգանիզմ. այն կարող է ինքնուրույն տեղաշարժվել, սնունդ ընդունել, պաշտպանվել կենդանիներից և այլն։ Բացի բոլոր բջիջներին բնորոշ օրգանոիդներից, ինչպիսիք են միտոքոնդրիումները, էնդոպլազմային ցանցը և այլն, նախակենդանիներն ունեն իրենց բնորոշ սեփական օրգանոիդները, ինչպես՝ շարժողական, մարսողական, արտազատիչ և այլն։
Շարժողական օրգանոիդներն են.

կեղծ ոտքերը կամ պսևդոպոդները, որոնք ցիտոպլազմայի ժամանակավոր ելուստներն են
մտրակները, որոնք երկար, բարակ թելիկներ են և սկիզբ են առնում ցիտոպլազմայում գտնվող կինետոպլաստից
թարթիչներ, որոնք բազմաթիվ կարճ թելիկներ են (ֆիբրիլներ)՝ պատված բջջային մեմբրանով (թաղանթով)։Էկտոպլազման միատարր է, ավելի հոծ, նրա արտաքին շերտը խտանում է և առաջացնում նախակենդանու արտաքին թաղանթը՝ պելիկուլան։ Երբեմն պելիկուլայի մակերեսին առաջանում է կուտիկուլա, որն արդեն կենդանի ցիտոպլազմայի հատկություններ չունի։ Վերջինս ունի պաշտպանական նշանակություն։
Էնդոպլազման կիսահեղուկ է, հատիկավոր, նրանում են գտնվում նախակենդանու կորիզը և օրգանոիդները։
Նախակենդանիների բջիջն ակտիվ գործունեության ժամանակ կոչվում է տրոֆոզոիտ, որի սնուցումը կարող է տեղի ունենալ.

Արտազատիչ օրգանոիդը կծկողական կամ բաբախող վակուոլը (հեղուկով լցված ոչ մեծ բուշտ է), որը պարբերաբար կծկվում է և նրանում եղած նյութափոխանակության արգասիքներով հանդերձ բջջի մեջ եղած հավելյալ հեղուկը հեռացվում է։ Ի դեպ, նախակենդանիների ցիտոպլազմայում անօրգանական և օրգանական նյութերի քանակը ավելի բարձր է, քան միջավայրում, որով և պայմանավորված է օսմոտիկ ճնշումը։ Այսպիսով՝ կծկողական վակուոլը միաժամանակ կատարում է արտազատիչ և օսմոտիկ ճնշման կարգավորման ֆունկցիաներ։ Պարազիտ ձևերի, ինչպես նաև ծովում ապրող տեսակների մոտ, որտեղ օսմոտիկ ճնշումը բարձր է, կծկողական վակուոլը կարող է չլինել։
Նախակենդանիները բազմանում են անսեռ (միտոզ, ամիտոզ, շիզոգոնիա, էնդոգոնիա) և սեռական ճանապարհով (կոպուլյացիա և կոնյուգացիա)։ Որոշ ներկայացուցիչների մոտ նկատվում է անսեռ և սեռական բազմացման եղանակների հերթափոխություն։
Նախակենդանիների մեծ մասն անբարենպաստ պայմաններում առաջացնում է կայուն (ռեզիստենտ) ձև՝ ցիստ։ Նրանք ընդունում են կլոր ձև, դադարում են սնվելուց, նյութափոխանակությունը դադարում է, պատվում են ամուր թաղանթով, որը պաշտպանում է նրանց ջերմային և այլ վնասակար գործոններից։ Բացի պաշտպանական նշանակությունից, ցիստավորումը նպաստում է նաև նախակենդանիների տարածմանը։
Սամթիսի

Սամթիսի (վրաց.՝ სამთისი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Օնից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 8 մարդ։


== Ծանոթագրություններ ==
Անտրոնա Սկիերանկո

Անտրոնա Սկիերանկո (իտալերեն՝ Antrona Schieranco), կոմունա Իտալիայի Պիեմոնտ մարզի Վերբանիո Կուզիո Օսոլայի գավառում։
Բնակչությունը կազմում է 523 մարդ (2008 թվականի տվյալներով)։ Բնակչության խտությունը՝ 5 մարդ/կմ²։ Տարածքը՝ 100 կմ²։ Փոստային ինդեքս՝ 28030։ Հեռախոսային կոդ՝ +39 0324։
Կոմունայի հովանավորն է Սուրբ Լավրենտին։ Տոնը նշվում է օգոստոսի 10-ին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0324 51805
Էլեկտրոնային փոստ՝ municipio@comune.antronaschieranco.vb.it
Պաշտոնական կայք՝ http://www.comune.antronaschieranco.vb.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==